**Zadeva: Sprememba pri parkiranju v šolskem letu 2024/2025**

Spoštovani starši!

V šolskem letu 2024/2025 želimo v okolici šole in vrtca še bolj poskrbeti za varnost vaših otrok, učencev in vseh drugih udeležencev. V zadnjem času se je promet v bližini šole in vrtca znatno povečal, kar predstavlja večje tveganje za varnost otrok.

Da bi zagotovili bolj urejeno in varno okolje, vas vljudno naprošamo, da od 1. septembra svoja vozila parkirate na parkirišču pred kulturnim domom v Škocjanu, od koder se proti šoli oziroma vrtcu skupaj z otroki odpravite peš. Tako bomo zmanjšali prometno gnečo neposredno pred šolo in vrtcem ter ustvarili varnejše pogoje za gibanje učencev in otrok.

Zavedamo se, da to zahteva nekaj več vašega časa in truda, a verjamemo, da bo pozitiven vpliv na varnost naših učencev in otrok vreden te spremembe.

Vnaprej se vam iskreno zahvaljujemo za razumevanje in sodelovanje pri tem pomembnem koraku. Skupaj lahko prispevamo k varnejšemu okolju za vse naše učence in otroke.

Lepo vas pozdravljamo.

Župan Predsednik SPV Ravnateljica

Jože Kapler,l.r. Janko Škoporc,l.r. Janja Lesjak,l.r.